
Mulaqaat Aur Phone Karne Ke Aadab 2 
wat Pye SVB pec 
hasbal— pep SSA gw 9 cle lias goons 


Surah hujurat (ayat/4/5) kitafseer chal rahi hai is mein 
pehli aayat mein Nabiye karim#s se khitab karte 
huve farmaya: jo log aap ko, aap ke hujro; yani 
“Raha’ish-gaah” ke pichhe se pukarte hain, unme se 
aksar log na-samaj hain, banu tameem ka ek waf'd 
(deligation) Nabiye karim#“* ki khidmat mein aaya 
tha, unke andar adab aur tehzeeb ki kami thi, 
chunanche un logo ne us waqt jabke aapke aaram ka 
waat tha, aap ke makan ke pichhe se aap ko pukarna 
shuru kardiya, “Ae muhammed! Aap bahar tashreef 
laa’e” hum aap se milne aa’e hain, ye aayat un logo 
ke baare mein naazil huvi, jisme Allah Taala ne 
farmaya: jo log aap ko aap ke hujro ke pichhe se 
pukar rahe hain, unme se aksar log na-samaj hain, 
agar ye log aapko pukarne ke muqablem sab’r karte, 
aur inntizar karte, yaha tak ke aap khud se bahar 
tashreef le aate to ye unke hag mein bhtar hota, 
lekin saath mein Allah Taala ne ye bhi farmadiya, 
chunke unka ye amal na-daani mein sarzad huva 
hai; is liye inko maaf kiya jata hai, Allah Taala bada 
magfirat karne wala raham karne wala hai; lekin 
aayinda keliye sabaq de diya. 

DOOR SE BULANA ADAB KE KHILAF HAI 

Is aayat me Allah Taala ne do sabaq diye hain, ek sabaq 
ye diya ke kisi bade ko door se pukarna “be-adbi” 
hai, chahe ye pukarna ghar ke bahar se ho, ya kisi 
aur jaga se ho, agar kisi bade se aap ko koi kaam hai, 
to uske qareeb jakar us se baat kare, balke aam 
insano mein bhi ye “be adbi” hai, ya koi shakhs apne 
bade Rishte- daar ko door se pukare, ye sab “be- 
adbi” ke andar dakhil hai, aur Nabiye karim#** ke 
baare mein to ye “be-adabi” badi hi sangeen hai, is 
liye quran sharif ne ye tariqa batla diya ke door se 
aawaz dene ke baja’e Nabiye karim#* ke qareeb 
ja’o, aur phir jo darkhwast karni ho, Ya Rasoolallah 
keh kar darkhast karo. 


NABIYE KARIM#s PAR DUROOD O SALAM KA 

TARIQA 

Fuqaha’e kiram ne isi aayat se ye masala nikala hai ke 
Nabiye karim#“* ke dunya se tashreef le jaane ke 
bawjood apni gqabr mubarak mein tashreef farma 
hain, aur aap ko ek khas qism ki hayat hasil hai, jis 
tarah “shuhda” ke baare mein farmaya: ke wo 
“shuhada” marte nahi balke wo zinda hain; lekin 
tumhe uska ehsaas nahi hota, isi tarah ambiya [al] 
ka mamla “shuhada” se bhi oonch hai, wo bhi zinda 
hain, aur khas qism ki zindagi Allah Taala ne unko 


ataa farma rakhi hai, jo hume mehsoos nahi hoti, is 

liye hume ye hukam diya gaya ke jab tum Naive 


karim ke roze aqdas par jaa’o, to waha jaa kar yu 
kaho: “assalatu was salamu alaika ya rasoolallah” 
yani Nabiye karim#“ ko khitab kar ke salam pesh 
karo, lekin jab tum roza’e aqdas se door ho, to phir 
tum yu kaho: “Allahumma salli alaa muhammadiw 
walaa aali muhammad” lihaza is aayat ki “roo” se 
roza’e aqdas se door hone ki surat mein “ assalatu 
was salamu alaika ya rasoolallaah” kehna durust 
nahi, Q ke Nabiye karim ko door se pukarna be- 
adbi ki baat hai, aur ye aap ki tazeem ke khilaf hai. 


HAAZIR WA NAAZIR KE AQEEDE SE PUKARNA 
Khas tor par “as salatu was salamu alaika ya rasoolallah” 


ke alfaz se is aqeede se pukarna, ke Nabiye karims* 
har jaga maujood hain, aur aap haazir wa naazir 
hain, Allah bacha’e! ye ageeda insan ko baaz awqat 
shirk tak pohcha deta hai, aur agar is aqeede se ye 
alfaz kisi ne kahe, ke jab hum “as salatu alaika ya 
rasoolallah” keh kar durood bhejte hain, to Aap 
ki rooh mubarak tashreef laa’ti hai, khub samaj 
liye! Ye baat ahadees mein kahi saabit nahi, doosri 
taraf ye baat aap ki tazim ke bhi khilaf hai, ke hum 
Nabiye karim“ ko door se salam kare, aur salam 
lene keliye Nabiye karim#*s khud tashreef laa’e, aap 
zara andaza kare! Hum to yaha beth kar pukar rahe 

hain, aur Nabiye karim“ ki rooh mubarak hum se 


salam lene keliye tashreef laa’e, ye koi adab ki baat 
hai? Ye koi tazim aur muhabbat ki baat hai? Sahi 
tariga wo hai, jo Nabiye karim“ ne batlaya hai, wo 
ye ke aap#*s ne farmaya: ke jo shakhs meri qabar 
par aa kar muje salam karega, me uska jawab 
doonga, aur jo shakhs door se muj par durood 
bhejega, to wo durood muj tak farishto ke zariye 
pohchaya jata hai, ke aap ke fala ummati ne durood 
ka tohfa pesh kiya hai, ye Nabiye karim#¢s ka irshad 
hai, jo hadees mein manqool hai. 


YA RASOOLALLAH KEHNA “BE-ADBI” HAI 

Lihaza aap#“x ki zahiri zindagi mein jis tarah ye hukam 
tha, ke jo shakhs bhi aap#®s se khitab kare, wo aap 
ke qareeb ja kar kare, isi tarah aap#*s ki wafat ke 
baad, jab ke aap ko doosri hayate tayyiba hasil hai, 
waha bhi yahi hukam hai, ke qareeb ja kar in alfaz 
se salam karo, “as salatu was salamu alaika ya 
rasolallah” lekin door se kehna hai to durood 
shareef padho, in alfaz se salam kehna aap## ki 
tazim aur adab ke khilaf hai. 

NABIYE KARIM#s KE DARWAZE PAR DASTAK 

DENA 

Is ayat se doosra sabaq ye diya ke agar kisi shakhs ko 
Nabiye karim“ se koi kaam hai, to aap ke darwaze 

par dastak de kar aap#*s ko bahar bulana, aap#® ke 
adab ke khilaf hai, agar koi bahut zaroori kaam aur 
fori kaam hai, to doosri baat hai, lekin aam halat 
mein aap ke darwaze par dastak dena aur aap ko 
bahar aane ki zahmat dena munasib nahi; lihaza 
agar aap se kisi shakhs ko koi kaam hai, to bahar 
beth kar intizar kare, jab Nabiye karim khud kisi 
zaroorat keliye bahar tashreef la’e, zahir hai aap 
5 waqt ki namaz keliye bahar tashreef late hi the, is 
ke alawa aur awgat mein bhi aap#*s baaz martaba 
bahar tashreef le ate the, us waqt mulaqat kar ke 
apni zaroorat pesh karo, ye tariqa tumhare liye 
hazar darja behtar hai, chunanche farmaya: “ yani 
agar ye log sabr kar lete yaha tak ke aap khud bahar 
tashreef le aate, to ye behtar hota, ba-nisbat iske ke 
Nabiye karim ko awaz dekar bahar bula’e’. 


USTAD KE DARWAZE PAR DASTAK DENA: 

Hazrate mufassireen ne is aayat ke tahat ye farmaya: ke 
har shagird aur ustad ka mamla aisa hai yani agar 
koi shagird kisi ustad se mulaqat karna chahta hai, 
to baja’e iske ke wo shagird ustad ki khalwat mein 
khlal andaz ho, aur ustad ke darwaze par dastak de 
kar isko bahar aane ki dawat dene ke baja’e, behtar 
ye hai ke uska intizar kare, aur jab wo ustad khud se 
bahar aa’e, us waqt jaa kar mulagat kare. 

HAZRAT ABDULLAH BIN ABBAS£: KELIYE 
NABITYE KARIM: KI DUA 
Hazrat Abdullah Bin Abbas#= jo Nabiye karim#*s ke 

chach ke bete the, jab Nabiye karim#¢s ki wafat huvi, 
us wagt un ki umar sirf 10 saal thi, Jekin 10 saal ki 
umar ke doraan ek martaba Nabiye karim*s Hazrat 
Abdullah Bin Abbas“ ko bula kar unke sar par 
haath rakh kar ye dua farma’i thi, Ae Allah! Is 
bachhe ko deen ki samaj ataa farma, aur isko quran 
sharif ki tafseer ka ilm ataa farma, chunanche wo 
khud farmate hain, Allah Taala ne aap ki ye dua is 
tarah qabool farma’i, ke jab Nabiye karim#®: ka 
wisal ho gaya, to muje fikar huvi ke Nabiye karim#s 
to dunya se tashreef le ga’e. aur mein Nabiye 
karim“s se quran sharif ki tafseer ka ilm hasil nahi 
kar saka, dil mein ye khyal aaya ke abhi bahut se aise 
sahabahez maujood hain, jinhone barahe raast 
Nabiye karim se ilm hasil kiya hai, mein unke 
paas jaa’u, aur jaa kar unse ilm hasil karu, 
chunanche jis kisi sahabi ke baare mein muje ilm 
hota ke unke paas Nabiye karim“ ki ahadees hain, 
to me safar kar ke unke paas jaata. 


ILM SEEKHNE KELIYE ADAB KA LIHAZ 
Khud farmate hai ke bahut si martaba aisa hota sakh 
garmi ka mausam hai, aur arabki garmi to bahut 

sakht hoti thi, aisa maloom hota ke aasman se aag 


baras rahi hai, aur zamin shole ugal rahi hai, aisi 
sakht garmi mein safar kar ke jaata, aur jis sahabi se 
ilm hasil karna maqsood hota, us sahabi ke darwaze 
par jaakar beth jata, ye pasand nahi tha ke unke 
darwaze par dastak dekar unko bahar aane par 
majboor karu, ye muje gawara nahi tha, is liye 
darwaze par beth jata, jab wo khud se kisi waqt ghar 
se bahar niklenge, to unse apni darkhwast pesh 
karunga, aur jab me darwaze par betha hota to “ret” 
ka toofan chal raha, sar se lekar pav tak poora jism 
mitti mein at jata, lekin us waqt bhi ye gawara nahi 
hota ke mein dastak dekar unko bahar bula’u, aur 
jab wo khud kisi waja se bahar nikalte aur dekhte ke 
Nabiye karim#®s ke chachz-zad bhai is tarah 
darwaze par bethe huve hain, to wo muje sine se 
laga lete, aur kehte ke aap to Nabiye karim#*% ke 
chach ke bete hain, aap yaha mere ghar ke darwaze 
par bethe hain? Aap ne dastak dekar muje Q nahi 
bula lia? Aur ghar ke andar Q nahi tashreef la’e, 
mein arz karta ke aaj mein aap ke paas Nabiye 
karim“ ke chacha ke bete ki hesiyat se nahi aaya, 
balke aaj mein aap ke shagird ki hesiyat se aaya hu, 
aur aap se Nabiye karim#*s ki baate sunne keliye 
aaya hu, is waja se muje ye gawara nahi tha, ke aap 
ko takleef du, aur aap ko ghar se bahar bula’u, 

chunke quran sharif ne Nabiye karim ke baare 
mein kaha tha ke banu tameem ke logo ko chahye 
tha, ke wo bahar darwaze par sabr kar lete, yaha tak 
ke Nabiye karim#“s khud se bahar tashreef le aate, 
agar wo aisa karte to ye unke liye behtar hota, is liye 
Hazrat Abdullah Bin Abbas“ ne apne ustad ke 
saath wahi mamla kiya. 


JAANE SE PEHLE WAQT LE LO 

Ye to ustad shagird, baap bete, peer mureed, ke baare 
usool tha, lekin aam insano ke saath mulagato mein 
bhi talqeen ki gayi ke jis shakhs se tum milne ja rahe 
ho, jaha tak mumkin ho usko takleef pohchane se 
bacho, ye na ho ke bas musibat ban kar kisi bhi waqt 
kisi ke ghar mein warid ho gaye, aur us par musallat 
ho gaye, balke jab kisi ke paas mulaqat keliye jana 
ho, pehle ye dekho ke ye waqt is shakhs ki mulaqat 
keliye munasib hai ya nahi? Is shakhs ka nizamul- 
awgqat kya hai? Logo ki aadate mukhtalif hoti hain, 
koi waqt kisi shakhs ke aaram ka hota hai, kisi waqt 
koi shakhs khalwat aur tanha’i mein rehna chata 
hai, koi shakhs kisi waqt masroof hota hai, lihaza 
pehle ye maloom karo ke fala shakhs se mulagqat 
keliye konsa waqt zyada munasib hai? Ke is waqt 
mulaqat karne se isko takleef nahi hogi. 


MEZBAN KE HUQOOQ MEHMAN KE UPPAR: 

Jis tarah mehman ke huqoog hain mezban par, ke jab 


koi mehman aa’e, to mezban ko chahye ke uska 
ikram kare, uske sath “khush akhlaqi” se pesh aa’e, 
isi tarah mezban ka bhi mehman par haq hai, wo ye 
ke mehman us keliye mehman bane, wabale jaan na 
bane, ke aise waqt mein pohch ja’e, jo iske liye 
munasib nahi tha, lihaza ulama’e kiram ne is ayat ke 
tahat ye masala likha hai, ke jab kisi se milne jaa’o, 
to andaza kar ke jaa’o, ke is waqt is se milna 
munasib hoga ya nahi? Agar iske bager ja’oge, to 
takleef ka sabab banoge, aur Allah Taala ne suarh 
noor mein is “mozu” par 2 ruku nazil farma’e jiska 
khulasa ye hai, kisi ke paas jane se usko takleef na 
do, jaane se pehle ijazat lo, ke mein fala waqt aa’u, 
ya na aa’u? agar doosra shakhs ma/’zirat karle ke me 
is waqt mashgool hu, mein mulagqat nahi kar sakta, 
to iska bura na mana’o, quran sharif mein Allah 
Taala ne farmaya hai: (surah noor) yani agar 
mezban tum se yu kahe, ke is wagt milna mere liye 
mushkil hai, mein kisi kaam mein mashgool hu, 
mere saath ma’zoori lahiq hai, to iska bura na 
maan’o, balke wapas chale jaa’o, tumhare liye 
wapas jana hi behtar hai, in tamam usoolo ki 
bunyad ye hai, ke tumhare kisi amal se kisi shakhs 
ko ger wajbi takleef na pohche, ye Nabiye karim#* 
ki sunnat hai. 


Composed & Published by: Maktaba Ashraf, Surat. 


Mulaqaat Aur Phone Karne Ke Aadab rel 

NABIYE KARIM“ KA EK WAQIA: 

Ek martaba Nabiye karim kisi sahabi se milne keliye 
tashreef le gaye, wo sahabi madina se 2, 3 mile ke 
faasle par rehte the, aap“ ka ye ma’mool tha, ke jab 
kisi sahabiz# se milne keliye uske ghar tashreef le 
jaate, to ijazat talab karne keliye salam karte, “as 
salamu alaikum” kya mein andar aa’jau? Bahar 
haal! Un sahabi ke ghar ke darwaze par pohonch kar 
aap+#x ne hasbe mamool salam kiya, andar se koi 
jawab nahi aaya, aap ne do bara salam kiya, phir bhi 
koi jawab nahi aaya, aap ne tisri martaba salam 
kiya, phir bhi koi jawab na aaya, wo sahabi kisi aur 
haal mein the, unke dil mein ye khayal aaya, ke 
Nabiye karim#“s muje “Dua’en” de rahe hain, is liye 
ke “as salamu alaikum” ke mana hain, ke tum par 
Allah Taala ki salamati ho, tum par Allah Taala ki 
rahmat ho, to in sahabiz ne ye socha ke mein 
Nabiye karim#¢ ki zyada se zyada “dua’en” hasil kar 
lu, is liye wo apne ghar se bahar nahi nikle, doosri 
taraf jab Nabiye karim#“x ne 3 martaba salam kar 
liya, to wapas jaane lage, is liye ke hukam ye hai ke 
jab 3 martaba ijazat maang chuko, aur tumhe ye 
andaza ho ke tumhari awaz andar wale ne sun li hai, 
to 3 martaba ijazat maangne ke bawjood agar wo 
bahar na nikle to tum wapas chale jaa’o, is liye ke wo 


shakhs tum se is waqt milna nahi chahta, aur 

“khwah-makhwah” “zabar-dasti” doosre par sawar 


ho jana, islami aadab ka taqaza nahi, jab in sahabiz# 
ko andaza huva, ke Nabiye karim wapas tashreef 
le jaa rahe hain, to jaldi se ghar se bahar nikle, aur 
jaakr Nabiye karim#s se mulagat ki, aur arz kiya ke 
aap wapas Q jarahe hain? Ghar ke andar tashreef 
laa’e, aur jab ye andaza ho, is shakhs ne tumhari 
aawaz sun li hai, iske ba-wajood ijazat nahi de raha 
hai, to wapas chale jaa’o, ab dekhye! Nabiye 
karims ne bhi bura nahi manaya, aur ye nahi kaha 
ke tum ne darwaza Q nahi nahi khola? aur andar 
aane ki ijazat Q nahi di? balke wapas chale gaye, un 
sahabi«# ne farmaya: mein ye sochta raha ke aap 
ki “dua’en” leta rahu, Nabiye karim: ne farmaya: 
ke “dua’en” lene ka ye tariga nahi hota, tum dua’en 
wese hi lete rehte, mein bahar khada intizar karta 
raha, ye achhi baat nahi hai. 


NABIYE KARIM#2s NE BURA NAHI MANAYA 

Bahar haal! Nabiye karims®s ne 3 martaba ijazat talab 
karne ke baad jab ijazat nahi mili, to is par aap ne 
bura nahi manaya, aur na gussa kiya, ke hum 
tumhare ghar par aa’e, tumne hamare salam ka 
jawab nahi diya, balke aap wapas chale gaye, is liye 
ke quran sharif ne ye farma diaya tha, agar tum se 
kaha ja’e, ke wapas chale jaa’o, to us waqt tum 

wapas chale ja’o, yahi tumhare haq mein behtar hai, 


is se maloom huva ke mehman par bhi mezban ke 
kuch fara’iz aa’id hote hain, wo ye ke bila waja isko 
takleef na pohchae, 


PHONE KARNE KE AADAB 
Aaj kal mulaqato ka ek naya silsila shuru huva hai, aur 
wo telephone ke zarie aadhi mulagat hai, isme bhi 
yahi ahkaam hai, mere waalid maulana muhammed 
shafi2 ne “maa’riful quran” mein surah noor ki 
tafseer mein telephone istemal karne ke ahkaam 
likhe hain, wo ye ke jab tum kisi ko phone karo to ye 
dekho, mein aise waqt mein to phone nahi kar raha 
hu, jo uski takleef ka sabab ho, bahut si martaba log 
iska khayal nahi karte, bas dimag mein khyal aaya 
ke fala se fala baat karni hai, aur usi waqt phone kar 
diya, ye dekhe bager ke is waqt ye uske aaram ka 
waqt hoga, ya namaz ka waqt hoga, ya doosri 
zarooriyat ka waqt hoga, ye be-chara “maulvi” saari 
dunya ki meeras hai, is se mulaqat aur is se baat 
karne keliye kisi qa’ide aur qanoon ki zaroorat nahi 
hai, chunanche mere paas to raat 2 baje phone 
aajata hai, ek martaba raat 2 baje phone aaya, mein 
ne poochha? Phone karne se pehle “ghadi” (watch) 
mein time dekha tha, is waqt kya time ho raha hai? 
Jawab diya ke haa! Dekhi to thi, lekin ye khayal tha 
ke shayad aap is waqt tahajjud keliye uthe honge, 

lihaza is waqt aap ko phone kar le, ab 2 baje raat ko 


phone kar rahe hain, aur masala bhi koi aisa nahi 
tha ke jiski fori zaroorat ho, balke aam masale keliye 
raat 2 baje phone kar rahe hain, aaj is baat ka khyal 
bhi dil se uth gaya hai, ke agar kisi ko phone kare o 
aise waqt mein kare ke jis se samne wale ko takleef 
na ho. 

Ye saare adaab bhi deen ka hissa hai, islam ne inki talim 
di hai, lekin hum ne islam ko chand ibaadato me 
mehdood kardiya hai, aur muasharat ke ye ahkaam 
jo quran o hadees mein bhare huve hain, inko deen 
se kharij kardiya hai, uske natije mein hamari 
zindagiyo mein ek ajeeb qism ki be-cheni peda ho 
gayi hai, surah hujurat ki ye aayaten tamam aadab 
ki taraf ishara kar rahi hai, Allah Taala hum sab ko 
samaj ataa farma’e, aur is par amal karne ki taufig 
ataa farma’e Aameen. 


Reference: Islaahi Kutbat Urdu V16 mein se is Majmoon Ka 
Khulasa Kiya Gaya Hai. 

